open-index/open-wikipedia-markdown huggingface dataset:
Tour de Abu Dhabi 2018

A **4ª edición do Tour de Abu Dhabi** foi unha competición cilista por etapas celebrada no Emirato de Abu Zabi entre o 21 e o 25 de febreiro de 2018. Iniciouse en Madinat Zayed e rematou cun final en alto na derradeira etapa en Jebel Hafeet, tras 687,5&nbsp;km polo deserto emiratí. Foi a terceira proba do UCI WorldTour 2018.

O corredor español Alejandro Valverde fíxose coa vitoria xeral tras vencer na quinta e última etapa. o podio foi completado por Wilco Kelderman e Miguel Ángel López.

## Equipos 
Esta proba iniciárona 20 conxuntos procedentes : 17 do UCI WorldTour (todos menos Groupama-FDJ e 3 convidados de categoría Profesional Continental.

## Etapas 
## Clasificación xeral 
A seguinte táboa amosa os dez mellores clasificados da xeral á fin da carreira:

## Clasificacións secundarias 
### Clasificación por puntos 
### Clasificación dos xoves 
### Clasificación por equipos 
## Véxase tamén 
### Outros artigos 
* Tour de Abu Dhabi

### Ligazóns externas 
* Sitio web oficial
* Datos do Abu Dhabi Tour 2018 en *ProCyclingStats*
Pobo witoto

Os **witoto** (tamén chamados *huitoto* e *uitoto*) son un pobo indíxena do sur de Colombia e do norte do Perú. O seu territorio orixinario atópase na parte media do río Caquetá e os seus afluentes, e a zona selvática que vai até o río Putumayo. Falan diversas variedades das chamadas linguas witoto.

miniatura|Territorio dos witoto-bora.

## Notas 
## Véxase tamén 
### Outros artigos 
* Pobos indíxenas de Colombia

### Bibliografía 
* Candre Kinerai, Hipólito e Juan Álvaro Echeverri. *Tabaco frío, Coca dulce*. Bogotá, Colcultura, 1993.
* Preuss, Theodor Konrad. *Religión y Mitología de los uitotos*. Bogotá, Ed. Universidad Nacional. 1994.
* Tagliani, Lino. *Mitología y cultura uitoto*. Quito, 1993
* Davis, Wade: *El río: exploraciones y descubrimientos en la selva amazónica*. Bogotá: El Áncora, editores. 2001.
Aeroporto de Adís Abeba-Bole

O **aeroporto internacional de Adís Abeba-Bole**  é un aeroporto que serve a cidade de Adís Abeba, a capital e cidade máis grande de Etiopía. Está situado na área de Bole, a 6 quilómetros ao sueste do centro da cidade e a 65 ao norte de Debre Zeyit. Anteriormente foi coñecido como *aeroporto internacional Haile Selassie I*. É o principal centro de conexións de Ethiopian Airlines, a aeroliña nacional, que opera voos a Etiopía, o continente africano, Asia, Europa e América. O aeroporto tamén é base da academia de aviación de Ethiopian Aviation Academy.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Hans Klenk

**Hans Klenk**, nado en Künzelsau o 28 de outubro de 1919 e finado en Vellberg o 24 de marzo de 2009, foi un piloto de automobilismo alemán. Participou nun Gran Premio do Campionato do Mundo o 3 de agosto de 1952 e non logrou ningún punto de campionato.

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas 
* Hans Klenk, full biography
* Entry at the Formula 1 database
* Tribute to him by his friends upon his death (en alemán)
Tour Down Under 2018

A **20º edición do Tour Down Under**, oficialmente ***2018 Santos Tour Down Under***, disputouse nos arredores de Adelaida, Australia entre os días 16 e o 21 de xaneiro de 2018. Esta proba, coma todos os anos, foi a carreira inaugural do UCI WorldTour 2018.

A carreira comezou en Port Adelaide e logo dun percorrido  de 783,8 quilómetros marcados pola intensa calor rematou en Adelaida. Nela participaron 140 ciclistas de 20 equipos, un número de 7 por equipo. A etapa raíña foi a quinta, co habitual final en alto no outeiro de Willunga.

O gañador foi o surafricano Daryl Impey, que acabou igualado a tempos co local Richie Porte, pero que venceu por ser moito máis regular nas posicións ao final das tiradas, logrando así o característico xersei ocre da proba austral. No terceiro posto da xeral acabou o neerlandés Tom-Jelte Slagter.

No entanto ás clasificacións secundarias, o campión do mundo eslovaco Peter Sagan logrou o maillot verde dos puntos, o surafricano Nicholas Dlamini venceu na montaña, o colombiano Egan Bernal conseguiu o branco dos mozos e o equipo do Bahrain-Merida levou a clasificación dos equipos.

## Equipos 
Na carreira participaron os 18 conxuntos do UCI WorldTour e un combinado nacional australiano.

## Premios económicos 
Nesta edición, o Tour Down Under repartiu 98.000€ en premios económicos.

## Carreira de exhibición 
### People's Choice Classic 
O 14 de xaneiro, dous días antes do inicio da tempada oficial, celebrouse unha carreira de exhibición en formato de critérium no centro de Adelaida. Este "paseo" consistiu en 22 voltas a un pequeno circuíto de 2,3 quilómetros. Nesta carreira participan os mesmos equipos e corredores ca no propio Tour Down Under. Nesta edición, a décimo terceira, resultou vendedor ao sprint o campión do mundo Peter Sagan.

#### Resultados da carreira 
## Etapas 
## Clasificación xeral 
A seguinte táboa amosa as dez primeiras posicións da clasificación xeral tralo remate da carreira:

## Outras clasificacións 
### Clasificación dos sprints 
### Clasificación da montaña 
### Clasificación dos xoves 
### Clasificación por equipos 
## Notas 
## Véxase tamén 
### Outros artigos 
* Tour Down Under
* Adelaida

### Ligazóns externas 
* Páxina web oficial
Tour de Abu Dhabi

O **Tour de Abu Dhabi**, en inglés **Abu Dhabi Tour**, é unha volta ciclista por etapas que se disputa en Abu Zabi, Emiratos Árabes Unidos.
## Historia 
Creouse na tempada 2015. Nesa edición inaugural contou coa catalogación 2.1 e na seguinte coa 2.HC, formando parte do UCI Asia Tour e disputándose no mes de outubro en ambos os dous anos. Co aumento do calendario mundial en 2017, a proba pasou a formar parte do UCI WorldTour, disputarse en febreiro e contar con 5 etapas (anteriormente tiña 4.

## Percorrido 
A ruta desta competición baséase en etapas chairas disputadas por todo o emirato de Abu Dabi e unha etapa con final en alto no Jebel Hafeet. Unha desas etapas chairas sempre é disputada no Circuíto de Fórmula 1 de Yas Marina.

## Palmarés 
## Notas 
## Véxase tamén 
### Outros artigos 
* Abu Zabi
* Emiratos Árabes Unidos

### Ligazóns externas 
* Páxina web oficial
* Perfil da proba en ProCyclingStats
Robin Montgomerie-Charrington

**Robin "Monty" Montgomerie-Charrington**, nado en Mayfair (Londres) o 25 de xuño de 1915 e finado en Londres o 3 de abril de 2007, foi un piloto de automobilismo inglés.

## Traxectoria 
Participou na Fórmula 3  de 500cc en 1950, obtendo modestos resultados a través dos anos 50 e 51. Participou nun Gran Premio de Fórmula 1 no Gran Premio de Bélxica de 1952 en Spa o 22 de xuño de 1952. Retirouse co seu Aston Butterworth con "problemas de motor" logo de 17 voltas e non logrou ningún punto de campionato.

Máis tarde emigrou aos Estados Unidos.

### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
*Bill Aston

### Ligazóns externas 
* Robin Montgomerie-Charrington profile at The 500 Owners Association
Premios María Luz Morales

Os **premios María Luz Morales**, convocados pola Academia Galega do Audiovisual, promoven a investigación científica no ámbito audiovisual. A primeira edición foi no ano 2017. A Academia Galega do Audiovisual conta co apoio das catro deputacións galegas.

Teñen catro modalidades:

*Vídeoensaio sobre audiovisual galego
*Ensaio escrito sobre audiovisual galego
*Videoensaio sobre audiovisual internacional
*Ensaio escrito sobre audiovisual internacional

## Galardoadas/os
### Accésits 
## Notas
## Véxase tamén
### Ligazóns externas
* Premios María Luz Morales
Rinoceronte branco do norte

O **rinoceronte branco do norte** (*Ceratotherium simum cottoni*) é unha das dúas subespecies de rinoceronte branco (sendo a outra o rinoceronte branco do sur). Outrora, era común en diversos países do leste e do centro de África, mais no presente só quedan dous exemplares vivos da subespecie, ámbolos dous femias, o que fai que esta subespecie estea funcionalmente extinta. As dúas femias pertencen ó zoo Dvůr Králové da República Checa pero viven na reserva Ol Pejeta de Kenya e están constantemente protexidas por gardas armados.

## Notas 
## Véxase tamén 
### Bibliografía 
*
River Phoenix

**River Jude Phoenix**, nado co apelido **Bottom** o 23 de agosto de 1970, e finado o 31 de outubro de 1993, foi un actor, músico e activista estadounidense. Era o irmán máis vello de Rain Phoenix, Joaquin Phoenix, Liberty Phoenix e Summer Phoenix.

A obra de Phoenix inclúe 24 filmes e aparicións de televisión, e o seu ascenso na fama converteuno nun "ídolo adolescente". Comezou a súa carreira como actor con 10 anos, aparecendo en anuncios de televisión. Protagonizou o filme de ciencia ficción *Explorers* (1985), e tivo o seu primeiro papel de sona en 1986, no filme *Conta comigo*, que é unha adaptación da novela *The Body* de Stephen King. Phoenix fixo a transición a papeis máis adultos con *Running on Empty* (1988), unha interpretación que lle valeu un nomeamento ó Oscar ó mellor actor secundario, e *My Own Private Idaho* (1991), intepretando un prostituto homosexual na busca da súa nai. Pola interpretación neste último papel, Phoenix gañou a aclamación da crítica e unha Colpa Volpi ó mellor actor no Festival Internacional de Cine de Venecia, e o premio de mellor actor da Sociedade Nacional da Crítica.

O 31 de outubro de 1993, Phoenix tivo un colapso e morreu por unha intoxicación despois dunha sobredose en West Hollywood, á saída do club nocturno The Viper Room, cando tiña 23 anos de idade. No momento da súa morte, Phoenix estaba no medio da rodaxe de *Dark Blood* (2012).

## Notas 
## Véxase tamén 
### Bibliografía 
* Holmstrom, John. *The Moving Picture Boy: An International Encyclopaedia from 1895 to 1995*. Norwich, Michael Russell, 1996, p.&nbsp;380-381.
### Ligazóns externas 
*
Fire (filme de 1996)

***Fire*** (en ) é un filme indio-canadense de 1996 escrito e dirixido por Deepa Mehta. Está protagonizado por Shabana Azmi e Nandita Das. É o primeiro título da "triloxía dos elementos" de Mehta, que foi seguido por *Earth* (1998) e *Water* (2005).

O filme está vagamente baseado na historia de Ismat Chughtai *Lihaaf*. Foi un dos primeiros filmes de Bollywood en amosar explicitamente unha relación homosexual. Non foi estreado na India até 1998, e certos grupos organizaron protestas, desencadeando un debate sobre cuestións como a homosexualidade e a liberdade de expresión no país.

## Personaxes 
* Nandita Das como Sita
* Shabana Azmi como Radha
** Karishma Jhalani como Radha de nena
* Ramanjit Kaur como nai de Radha
* Dilip Mehta como pai de Radha
* Javed Jaffrey como Jatin
* Vinay Pathak como guía no Taj Mahal
* Kushal Rekhi como Biji
* Ranjit Chowdhry como Mundu
* Kulbhushan Kharbanda como Ashok
* Alice Poon como Julie
* Ram Gopal Bajaj como Swamiji

## Notas 
## Véxase tamén 
### Ligazóns externas 
* 
* Ficha en RottenTomatoes
John Harrison

**John Harrison**, nado en Foulby, West Yorkshire (Inglaterra) en 1693 e finado en Londres o 24 de marzo de 1776, foi un reloxeiro inglés famoso por ter deseñado e facer funcionar o primeiro cronómetro mariño de alta precisión, suficiente para determinar a lonxitude no mar cando se percorren grandes distancias. Tamén construíu 4 cronómetros que permitían o cálculo da lonxitude mediante a diferenza entre a hora local (calculada cunhas táboas e facendo medidas astronómicas co octante) e a hora dun meridiano orixe, por exemplo Greenwich (mantida polo cronómetro).

## Traxectoria
### Primeiros anos 
John Harrison, naceu en Foulby, sendo o primeiro dos cinco nenos da súa familia, e foi bautizado o 31 de marzo na igrexa parroquial. O seu pai traballou como carpinteiro en Nostell Priory, unha leira achegada. Aínda que hai unha placa no lugar que se cre que puido ser a casa da familia, hoxe sábese que a casa foi construída posteriormente.

Contra o ano1700, a familia Harrison mudouse a unha aldea de Lincolnshire. Alí aprendeu e continuou o oficio de seu pai, carpinteiro, e xa comezou a realizar reloxos, de madeira, no seu tempo libre.

## Os cinco cronómetros de Harrison 

## Notas 
## Véxase tamén 
### Bibliografía 
* *John Harrison and His Timekeepers*, Gould, Rupert T.. National Maritime Museum, Londres, 1978. 
* *The Mariner Chronometer*, J. D. Potter, Londres, 1923.
Áurea Lorenzo Abeijón

**Áurea Lorenzo Abeijón**, nada en Beneso (Goiáns, Porto do Son) o 28 de xullo de 1904 e finada en Buenos Aires en 1995, foi unha poeta galega.

## Traxectoria 
A súa familia vivía do mar, traballou desde moi nova, estudou corte en Porto do Son e aos 18 anos emigrou á Arxentina. Na Arxentina estudou e comezou a escribir. Volveu a Galicia en 1975.

## Publicacións 
**Queixas* (1943; en galego)
**Campanas del cielo* (1956; en castelán)

## Notas 
## Véxase tamén 
### Bibliografía 
*
Winnie Madikizela-Mandela

**Winnie Madikizela-Mandela**, nada como&nbsp;**Nomzamo Winifred Zanyiwe Madikizela** en Bizana o 26 de setembro de 1936, e finada en Xohanesburgo o 2 de abril de 2018, foi unha activista antiapartheid e política surafricana, máis coñecida como **Winnie Mandela**. Exerceu diversas funcións no goberno surafricano, incluíndo Ministra de Artes, Cultura, Ciencia e Tecnoloxía. Era membro do partido Congreso Nacional Africano, servindo no Comité da Executiva Nacional e na Liga das mulleres.

## Traxectoria
Nada no seo dunha familia xhosa na daquela Unión Surafricana, estudou traballos sociais en Jan Hofmeyr. En 1958, casou co activista antiapartheid Nelson Mandela en Xohanesburgo. Estiveron casados durante 38 anos e tiveron dous fillos xuntos. En 1963, Mandela foi encarcerado despois do xuízo de Rivonia e dende entón ela converteuse na súa cara pública durante os 27 anos que estivo na cadea. Durante este período, converteuse nunha figura de moita relevancia dentro do movemento antiapartheid. Foi arrestada e detida polos servizos de seguridade do estado en varias ocasións e estivo varios meses en confinamento.

## Notas 
## Véxase tamén
Millie Bobby Brown

**Millie Bobby Brown**, nada en Marbella o 19 de febreiro de 2004, é unha actriz e modelo británica. Comezou a súa carreira na actuación cando se mudou a Orlando (Florida) en 2011. Actuou na serie da BBC Intruders e apareceu en diversas series de televisión, incluíndo *Once Upon a Time in Wonderland*, *NCIS*, *Modern Family* e ''Grey's Anatomy.* Saltou á fama polo seu papel de Eleven na serie *Stranger Things'' de Netflix, polo que foi nomeada, á idade de 13 anos, nos Premios Emmy a mellor actriz secundaria nunha serie. Así mesmo, foi nomeada polo Sindicato de Actores de Cine ó premio para a mellor interpretación feminina nunha serie dramática, e gañou, xunto co resto do elenco, o galardón á mellor interpretación de elenco dunha serie dramática en 2017.

## Vida persoal 
Brown reside entre Londres e Atlanta, Xeorxia. Declarou que é seareira do Liverpool F.C., como o seu irmán e o seu pai.

## Notas 
## Véxase tamén 
### Ligazóns externas 
*
Graham Whitehead

**Anthony Graham Whitehead**, nado en Harrogate o 15 de abril de 1922 e finado en Lower Basildon (Berkshire) o 15 de xaneiro de 1981, foi un piloto de automobilismo inglés.

## Traxectoria
Participou nun Gran Premio do Campionato do Mundo de Fórmula Un, o 19 de xullo de 1952. Terminou 12º, sen lograr puntos no campionato. Tamén competiu en varias carreiras fora do campionato da Fórmula Un. Empezou a competir co seu medio irmán Peter de ERA, en 1951 e logo pilotou o seu Alta de Fórmula 2 no Gran Premio do Reino Unido de 1952.

## Rexistro de carreiras
### Mellores carreiras
### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

### Resultados completos nas 24 Horas de Le Mans
### Resultados completos nas 12 Horas de Reims
### Resultados completos nas 12 Horas de Hyères
### Resultado completos nas 12 Horas de Casablanca
## Notas
## Véxase tamén
Aréola

En anatomía, a **aréola** (diminutivo do latín *area*, «lugar aberto») é a área circular pequena que rodea a mamila. Tamén é un termo que serve para describir outras áreas circulares como a inflamación que rodea un gran.

## Glándulas 
A pel da aréola é un pouco máis áspera que o resto e nela atópanse os condutos das glándulas mamarias. Na mamila dunha muller adulta pódense localizar entre 15 e 20 pequenas aberturas (condutos lactíferos) dispostas ó redor e por onde sae o leite durante a lactación. Hai outras aberturas que son as glándulas sebáceas (glándulas de Montgomery), estas producen certa lubricación aceitosa durante esa época.

## Cor e tamaño 
esquerda|miniatura|350x350px|O tamaño e a cor da areola son moi variables e poden cambiar de muller a muller.
Non todas as areolas teñen a mesma cor senón que vai dende o rosado claro até o marrón escuro, dependendo da cor da pel de cada persoa. Durante o embarazo tende a escurecerse, recuperando o seu antigo ton unha vez que se produciu o nacemento aínda que adoita quedar coa nova cor. O tamaño tamén varía, establecéndose o tamaño medio entre os 15-40 milímetros de diámetro. O tamaño da aréola non vai en consonancia co volume da mama, podéndose dar o caso de grandes volumes con pequenas aréolas e viceversa.

## Zona eróxena 
A zona que ocupa a mamila e a aréola é unha das cualificadas como *eróxenas*, é moi sensible ós aloumiños e percorrelo coa lingua pode resultar moi estimulante, formando parte dos xogos eróticos previos a unha relación sexual.

## Notas
Aeroporto de Woodbourne

O **aeroporto de Woodbourne** , comercializado como **aeroporto de Marlborough**, é un pequeno aeroporto local situado a 8 quilómetros ao oeste de Blenheim na rexión de Marlborough, Nova Zelandia. Comparte instalacións coa Base Aérea Woodbourne da RNZAF Base Woodbourne. O aeroporto ten unha única terminal con 7 portas de embarque.

## Aeroliñas e destinos
### Pasaxeiros
## Notas 
## Véxase tamén 
### Ligazóns externas 
* Web do aeroporto
Premio CGAC de investigación e ensaio sobre arte contemporánea

O **Premio CGAC de investigación e ensaio sobre arte contemporánea** está convocado polo Centro Galego de Arte Contemporánea. A súa primeira edición foi no ano 2018.
## Notas
Afrodisias

**Afrodisias** pode referirse a:

## Toponimia
***Afrodisias**, cidade grega da antiga Cilicia;
***Afrodisias**, cidade grega da antiga Caria.

## Festivais relixiosos
***Afrodisias**, un festival relixioso á deusa grega Afrodita.
Ethiopian Airlines

**Ethiopian Airlines** (amhárico: የኢትዮጵያ አየር መንገድ, Yäitəyop̣əya äyärə mänəgädə); acurtado como የኢትዮጵያ, Yäitəyop̣əya), anteriormente *Ethiopian Air Lines* (EAL) e normalmente coñecida sinxelamente como **Ethiopian**, é a aeroliña nacional de Etiopía e pertence na súa totalidade ao goberno do país. EAL fundouse o 21 de decembro de 1945 e comezou a operar o 8 de abril de 1946, iniciando voos internacionais en 1951. En 1965 cambiou o seu nome de Ethiopian Air Lines a Ethiopian Airlines. A aeroliña é membro da Asociación de Transporte Aéreo Internacional dende 1959 e da Asociación de Aeroliñas Africanas (AFRAA) dende 1968. Ethiopian é membro da alianza de aeroliñas Star Alliance, á cal se uniu en decembro de 2011.

O seu centro de conexións e sede atópanse no aeroporto de Adís Abeba-Bole, dende onde serve unha rede de 125 destinos de pasaxeiros e 44 de carga. e é a máis grande do continente africano.

## Frota 
En outubro de 2017 a frota de Ethiopian Airlines estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Velutina

O termo **velutina** pódese referir a diferentes especies animais e vexetais, caracterizadas polo seu aspecto aveludado: 

## Animais 
* **Avespa velutina** (*Vespa velutina*) ou asiática, especie da avespa proveniente de Asia.
* ***Velutina plicatilis***, especie de molusco gasterópodo común en Galicia.

## Vexetais 
* ***Acacia velutina***, especie de acacia.
* ***Armeria velutina***, especie de *Armeria* ou "herba de namorar".
* ***Ficus velutina***, especie de ficus.
* ***Fraxinus velutina***, especie de freixo.
* ***Musa velutina***, especie de bananeira.
* ***Quercus velutina***, especie de carballo.
* ***Sambucus velutina***, especie de sabugueiro.
* ***Saintpaulia velutina***, especie de violeta africana.
* ***Silene velutina***, especie das cariofiláceas.
The Big Wedding

***The Big Wedding*** é un filme estadounidense de 2013 escrito e dirixido por Justin Zackham. É un remake do filme orixinal franco-suízo *Mon frère se marie*, escrito por Jean-Stéphane Bron e Karine Sudan.

Está protagonizado por Robert De Niro, Katherine Heigl, Diane Keaton, Amanda Seyfried, Topher Grace, Ben Barnes, Susan Sarandon e Robin Williams. Foi estreado o 26 de abril de 2013 a través de Lionsgate nos Estados Unidos e no Canadá.

## Personaxes 
* Robert De Niro como Donald Robert "Don" Griffin
* Katherine Heigl como Lyla Griffin
* Diane Keaton como Eleanor "Ellie" Griffin
* Ben Barnes como Alejandro Soto Griffin
* Topher Grace como Jared Griffin
* Susan Sarandon como Beatrice Martha "Bebe" McBride
* Amanda Seyfried como Melissa "Missy" O'Connor
* Robin Williams como Bill Moinighan
* Christine Ebersole como Muffin O'Connor
* Patricia Rae como Madonna Soto
* Ana Ayora como Nuria Soto
* David Rasche como Barry O'Connor
* Kyle Bornheimer como Andrew
* Megan Ketch como Jane

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Nove de novembro

***Nove de novembro*** é un filme galego de 2018 dirixido por Lázaro Louzao. É o primeiro filme rodado en Galicia e en galego sobre unha relación homosexual. Estreouse o 24 de febreiro de 2018 no Festival Zinegoak de Bilbao.

## Sinopse 
Ambientado no ano 1989, o ano da caída do muro de Berlín, conta os derradeiros catro días dunha parella gai que, comeza a súa ruptura logo de dez anos xuntos.

## Personaxes 
* Ademar Silvoso como Roberto
* Brais Yanek como Miguel
* Sabela Arán como Loli
* Carlos Roma como voz de telexornal

## Produción 
O filme contou con financiamento de micromecenado a través da plataforma en liña Verkami. Rodouse na cidade da Coruña e no concello de Xove.

## Censura 
A publicación do trailer do filme foi censurada pola rede social Facebook, malia a ausencia de espidos no contido do vídeo promocional, e deu lugar a acusacións de homofobia.

## Notas 
## Véxase tamén 
### Ligazóns externas 
* Páxina oficial
*
Calafrío

Un **calafrío** ou **arrepío** é unha sensación de frío que ocorre no inicio dunha febre alta. A sensación ocorre durante a febre debido á liberación de citoquinas e prostaglandinas como parte da resposta inflamatoria, o que aumenta o punto de axuste de temperatura corporal no hipotálamo.

O aumento do punto de axuste fai que a temperatura do corpo se eleve (pirexia), mais tamén fai que o paciente  sinta frío ou calafrios até que o novo punto de axuste sexa atinxido. Os tremores tamén ocorren xuntamente con calafrios, porque o corpo do paciente produce calor durante a contracción muscular nunha tentativa fisiolóxica de aumentar a temperatura do corpo até o novo punto de axuste.

## Doenzas 
Algunhas doenzas como a pneumonía produce só un arrepío con tremor mentres a malaria produce arrepíos intermitentes con febre alta recorrente.

## Notas
Afrodisias (festivais de Afrodita)

As **Afrodisias** era un festival anual celebrado na antiga Grecia dedicado á deusa Afrodita *Pandemos* (epíteto este último que alude á súa faceta relacionada co amor físico en contraposición a Afrodita *Urania*, identificada co amor espiritual).

Estas festas aparecían en varias cidades gregas pero eran especialmente relevantes na illa de Chipre, lugar de orixe da deusa segundo a mitoloxía, e segundo o noso calendario terían lugar entre a terceira semana de xuño e a terceira semana de xullo, o mes de Hekatombaion.

Era moi popular en especial entre as prostitutas, que a consideraban a súa patroa. Non se sabe moito sobre o modo de celebración destas festas xa que non hai textos que os relaten; con todo, a iconografía dános algunhas pistas.

A festa comezaría co sacrificio dunha pomba, ave relacionada con Afrodita, con cuxa sangue se purificaría o templo da deusa. Despois a imaxe da divindade levaríase en procesión até ser lavada nunha corrente de auga e os iniciados nos Misterios de Afrodita farían unha ofrenda de sal, como elemento de conexión co mar do que xurdiu Afrodita  e tamén un pan con forma fálica. Outras ofrendas poderían consistir en incenso, flores (quizais rosa ou mirto, plantas relacionadas con ela) ou lume, xa que durante este festival non se permitía o derramamento de sangue excepto o da pomba antes mencionada. Por este motivo, ofrendábanlle machos cabríos vivos; este animal estaba identificado con Afrodita especialmente no seu aspecto carnal, que era o que se celebraba nas Afrodisias.

A pesar do significado popular do epíteto *Pandemos* e do papel principal das prostitutas nas Afrodisias, non hai que caer na idea de considerar que  Afrodita *Pandemos* tan só se refería ao amor físico, ao sexo tal cal; senón máis ben ao amor da xente común, ás relacións das clases sociais humildes como contrapunto ao amor elevado e espiritual, platónico e intelectual que representaría Afrodita *Urania.* De feito *pan* (todo) e *demos* (pobo), faría de Afrodita *Pandemos*: “Afrodita de todo o pobo”. Con todo, é unha interpretación tardía feita por Platón por mor dos mitos antigos da deusa.
Mil

O termo **mil** ou o acrónimo **MIL** poden referirse a:

***Mil**, número natural;
***Miñón**, peza central da roda do carro á que van unidas as cambas e que ten no centro un oco no que se axusta o eixe;
***Movimiento Ibérico de Liberación**, organización antifranquista;
*'''Mostra d'Iniciatives Locals**;
***Mil**, unidade de lonxitude no sistema inglés;
***.mil**, dominio de Internet do exército dos Estados Unidos de América;
***MIL**, código IATA para Milán;
***Míl Espáine**, personaxe da mitoloxía galega.

Como topónimo, pode referirse a:

;En Galiza
***Mil de Abaixo**, lugar da parroquia de Abade, no concello de Moeche;
***Mil de Arriba**, lugar da parroquia de Abade, no concello de Moeche.

## Notas
## Véxase tamén
### Outros artigos
***1000''', ano da nosa era.
Eatin' Dust

'''''Eatin' Dust''''' é o quinto álbum de estudio da banda estadounidense de stoner rock Fu Manchu, publicado o 19 de febreiro de 1999 a través do selo Man's Ruin Records. ''Eatin' Dust* foi o segundo disco de estudio para os novos membros Brant Bjork e Bob Balch, que substituíron a Ruben Romano e a Eddie Glass en 1997. Os tres primeiros temas foron editados orixinalmente no EP *Godzilla''. Josh Homme, de Kyuss e Queens of the Stone Age, tocou percusións adicionais durante aquela sesión de tres cancións, e Mike Coopersmith (un alias de Scott Hill) tocou a guitarra principal no lugar de Bob Balch. O resto do álbum conta coa formación normal da banda. O primeiro tema, "Godzilla", é unha versión de Blue Öyster Cult.

Man's Ruin reeditaría o disco posteriormente en vinilo de 12" incluíndo o EP e bautizándoo como ''(Godzilla's) Eatin' Dust''. No ano 2004 foi reeditado por Elastic Records. Esta versión ten diferente orde das cancións e unha portada distinta.

At The Dojo Records reeditou o disco novamente en 2010 tanto en vinilo como en CD, cunha portada lixeiramente ditinta e a mesma listaxe de cancións que a derradeira reedición.

## Listaxe de cancións 
Todos os temas por Fu Manchu agás ode se indique.

### CD/LP (MR-157&nbsp;cd/MR-163)
# "Godzilla" - 4:31 (Donald Roeser)
# "Module Overload" - 4:16
# "Living Legend" - 5:08
# "Eatin' Dust" - 3:08
# "Shift Kicker" - 3:00
# "Orbiter" - 3:13
# "Mongoose" - 6:12
# "Pigeon Toe" - 4:45

### Vinilo de 10" (MR-157)
# "Eatin' Dust" - 3:08
# "Shift Kicker" - 3:00
# "Orbiter" - 3:13
# "Mongoose" - 6:12
# "Pigeon Toe" - 4:45

### CD 2004(ELS-023) CD/LP 2010(ATD004-2)
# "Eatin' Dust" - 3:08
# "Shift Kicker" - 3:00
# "Orbiter" - 3:13
# "Mongoose" - 6:12
# "Pigeon Toe" - 4:45
# "Module Overload" - 4:16
# "Living Legend" - 5:08
# "Godzilla" - 4:31

## Notas
Helmut Niedermayr

**Helmut Niedermayr**, nado en Múnic o 29 de novembro de 1915 e finado en Christiansted (Santa Cruz, Illas Virxes) o 3 de abril de 1985 foi un piloto de automobilismo alemán.

## Traxectoria
Participou nun Gran Premio do Campionato do Mundo, o 3 de agosto de 1952. Non logrou puntos de campionato.

Niedermayr terminou segundo con Theo Helfrich nas 24 Horas de Le Mans de 1952, pero poucas semanas máis tarde estrelouse contra unha multitude de espectadores durante unha carreira en Grenzlandring, matando polo menos a 13 espectadores e ferindo a 42.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Rudolf Krause

**Rudolf Krause**, nado en Reichenbach im Vogtland o 30 de marzo de 1907 e finado na mesma cidade o 11 de abril de 1987, foi un piloto de automobilismo de Alemaña do Leste.

## Traxectoria
É coñecido principalmente como un dos principais deportistas en carreiras de motor na Fórmula Dous, durante a súa carreira entre 1927 e 1954, ademais doutros pilotos de Fórmula 2 como Hans Stuck. En  e  participou en 2 Grandes Premios do Campionato do Mundo, pero non logrou puntos de campionato.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Wide-field Infrared Explorer

**Wide-field Infrared Explorer**, coñecido tamén polo seu acrónimo **WIRE**, foi un observatorio espacial da NASA lanzado o 5 de marzo de 1999 mediante un foguete Pegasus XL desde a Base Vandenberg da Forza Aérea.

## Características 
WIRE foi un observatorio espacial arrefriado mediante hidróxeno sólido capaz de observar o ceo en dúas lonxitudes de onda infravermellas (12 e 25 micrómetros). Foi deseñado para estudar galaxias con gromos estelares e buscar protogalaxias. O telescopio de WIRE tiña unha apertura de 30 cm e era de tipo Ritchey-Chretien.

Pouco despois do lanzamento a cobertura do telescopio foi exectada prematuramente, expoñendo o hidróxeno sólido, que se sublimou, acelerando a rotación do observatorio e producindo a perda do refrixerante. O control do observatorio foi finalmente recuperado, pero sen o hidróxeno para arrefriar o instrumentos a misión principal deuse por perdida. A nave reutilizouse para facer observacións co seguidor de estrelas para a monitorización a longo prazo de estrelas en apoio a futuras misións astrosismolóxicas e de busca de exoplanetas. WIRE reentrou na atmosfera terrestre o 10 de maio de 2011.

## Notas 
## Véxase tamén 
### Outros artigos 
*Pegasus XL
Theo Helfrich

**Theodor "Theo" Helfrich**, nado en Frankfurt o 13 de maio de 1913 e finado en Ludwigshafen am Rhein o 13 de abril de 1978, foi un piloto de automobilismo alemán.

## Traxectoria
Participou en tres Grandes Premios do Campionato do Mundo, debutando o 3 de agosto de 1952, pero non obtivo puntos de campionato. Foi campión da Fórmula 2 de Alemaña en 1953, e obtivo varias vitorias no campionato alemán de Fórmula Tres nun Cooper-Norton, e rematou en segundo lugar nas 24 Horas de Le Mans de 1952.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
### Ligazóns externas
* Theo Helfrich profile at The 500 Owners Association
Atrás Tigre

**Atrás Tigre** é un grupo galego de música pop formado en 2016 en Santiago de Compostela. Está formado por Olalla Cociña (teclados e voz), Xiana Arias (baixo), Pedro Solla (voz e guitarra) e Antón Blanco (batería). O seu estilo foi definido entre o pop C-86, o dream pop e o jangle pop con intensidade shoegaze.

## Historia
En 2016 publicaron o seu EP *Atrás Tigre*, editado en formato casete  por Triunvirato, gravado en Laboratorio Soyuz por Máster do Son (Malandrómeda). En 2017 publicaron o LP *Fainos saír* (Triunvirato), gravado por Ibán Pérez no Estudio Terraforma (O Hío) e masterizado por Martín Ballesta en Last Punch Mastering (Glasgow).

As súas letras teñen unha fonda carga poética, e inclúen versos de Aníbal Núñez, Estevo Creus, Olvido García Valdés e Gonzalo Hermo.

## Discografía
**Atrás Tigre* (Triunvirato, 2016; casete)
**Fainos saír* (Triunvirato, 2017; LP)

## Notas
## Véxase tamén
### Ligazóns externas
*Atrás Tigre, en Bandcamp.
Jetstar Airways

**Jetstar Airways Pty Ltd**, comercializada como **Jetstar**, é unha aeroliña de baixo custo australiana coa súa sede en Melbourne.[4][5] É unha subsidiaria de Qantas, creada en resposta á ameaza que representaba Virgin Australia. Jetstar é parte da estratexia de dúas marcas de Qantas de manter a Qantas Airways para o mercado *premium* de servizos completos, e Jetstar para o mercado do baixo custo. En 2015 Jetstar transportou o 8,5% de todos os pasaxeiros que viaxaban dende ou cara Australia.

A aeroliña opera unha extensa rede doméstica ademais de realizar servizos rexionais e internacionais dende a súa base principal no aeroporto de Melbourne, usando unha frota mixta de avión da familia Airbus A320 e de Boeing 787 Dreamliner. Ao igual que a súa compañía nai, Jetstar compite con Virgin Australia e a súa subsidiaria de baixo custo Tigerair Australia.

Qantas, a través do Jetstar Group, tamén ten accións nas súas aeroliñas irmás Jetstar Asia Airways, Jetstar Pacific Airlines e Jetstar Japan.

## Frota 
En novembro de 2017 a frota de Jetstar Airways estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Rudgy Pajany

**Rudgy Pajany**, nado como **Jérôme Pajany** o 6 de xullo de 1990 en Dakar, é un cantante francés especializado en facer versións de cancións das décadas de 1960,  1970 e 1980. É coñecido polos seus temas "Mistral Gagnant" (lanzado en 2013) e "En Silence" (lanzado en 2015).

## Discografía 
### Álbums 
* *Mes Jours* (2014)
* ''Pluie d'été* (2015) 
* *Pluie D'été'' édition spéciale (2018)

### Sinxelos 
* "Mistral Gagnant" (2013)
* "La Bohème" (2014)
* "En Silence" (2015)
* "Objectif Terre" (2015)
* "Mon Amant de Rúa Jean" (2016)
* "Maman" (2017)

## Notas 
## Véxase tamén 
### Ligazóns externas 
* Páxina web oficial
Anais do Ulster

Os ***Anais do Ulster*** son unha crónica da Irlanda medieval.

As entradas abarcan desde o ano 431 até o 1540. As que van até 1489 foron compiladas a finais do século XV na illa de Belle Isle no Ulster polo amanuense Ruaidhri Ó Luinín, baixo supervisión de Cathal Óg Mac Maghnusa. As entradas máis tardías foron redactadas por outros autores.

Para os períodos máis remotos, usáronse como fonte algúns anais máis antigos que remontan ás veces até o século VII, e os acontecementos máis próximos reconstruíronse de memoria ou por transmisión oral. A lingua utilizada é o gaélico irlandés, e ás veces o latín. Dado que os *Anais do Ulster* reproducen palabra por palabra os anais máis antigos, son útiles tanto para os historiadores como para os lingüistas, que poden estudar a evolución da lingua irlandesa.

A biblioteca do Trinity College de Dublín posúe o manuscrito orixinal, e a Bodleian Library de Oxford dispón dunha copia contemporánea que cobre certas lagoas do orixinal.

## Notas 
## Véxase tamén  
### Ligazóns externas 
* *The Annals of Ulster* – tradución dos Anais en inglés.
Pilar Ruiz-Lapuente

**Pilar Ruiz-Lapuente**, nada en Barcelona o 18 de maio de 1964, é unha astrofísica catalá que desenvolve actividades académicas como profesora na Universidade de Barcelona.

## Traxectoria 
En 1998, foi unha dos membros do Supernova Cosmology Project, que determinou o descubrimento de que continúa a aceleración da expansión do Universo. E en 2004, liderou o grupo de traballo, que descubriu a estrela acompañante dunha anana branca que resultou na famosa supernova SN 1572, observada entre outros, por Tycho Brahe. En 2012, estudou con Jonay Gonzalez-Hernadez e outros colaboladores o campo da supernova histórica SN 1006. O seu traballo suxire que esta supernova vén da fusión de dúas ananas brancas.

En xeral, o método suxerido por Ruiz-Lapuente tivo gran repercusión e aplicouse tamén a remanentes de supernovas na Large Magallanic Cloud como no caso de Schaefer e Pagnotta onde tamén se puideron descartar proxenitores evolucionados e nun caso suxeriuse a fusión de ananas brancas como proxenitor da SNR 0509-67.5.

## Notas
Rodney Robert Porter

**Rodney Robert Porter**, CH, nado en Newton-lle-Willows (St Helens, Lancashire) o 8 de outubro de 1917 e finado en Winchester (Hampshire) o 7 de setembro de 1985, foi un bioquímico inglés.

## Traxectoria
Recibiu o seu Bachelors of Sciences con honras da Universidade de Liverpool en 1939 por bioquímica, e a súa Ph. D. na Universidade de Cambridge en 1948.

Traballou no National Institute of Medical Research durante o período 1949-1960 antes de unirse ao St. Mary's Hospital Medical School da Universidade de Londres e converterse en Pfizer Professor of Immunology.

En 1972 compartiu o Premio Nobel de Fisioloxía ou Medicina con Gerald M. Edelman pola determinacíón da estrutura química exacta dun anticorpo. Usando unha encima chamada papaína, rompeu a inmuglobina do sangue en partes, facendo máis fácil o seu estudo. Tamén observou como a inmuglobina do sangue reacciona coa superficie celular.

Morreu nun accidente de automóbil e sobrevivíronlle unha esposa e cinco fillos.
Emilio Mosteiro

**Emilio Mosteiro Fernández**, nado en Madrid nos comezos do século XX e finado na mesma cidade a comezos da década de 1970, foi un poeta  que  Ricardo Carballo Calero encadra no grupo dos Novecentistas .

## Traxectoria 
Foi un poeta e diplomático de ascendencia madrileña que viviu en Santiago de Compostela de 1924 a 1936.

En *Ancla (1923-1925)* (1926), escrito en castelán, hai un remate a xeito de Gharcha no poema "Morriña", que lembra o vangardismo de Manuel Antonio:

En *Poemas sincopados (1926-1929)* (1929) a sección "Alalás" está en galego. Son trece textos en versos octosílabos, os máis breves de tres unidades, a xeito de cantares de soidade, e os máis longos de sete versos. Todos estes poemas son dun imaxinismo hilozoísta combinando elementos amorosos e paisaxísticos. Estas breves composicións son variantes dun mesmo tema: a amada rodeada do medio galego de mar, rías e choiva. Nelas limítanse a amplifícanse as imaxes vangardistas.

Ademais neste libro válese dunha técnica e temática propias da creación musical e está significativamente dedicado ao musicólogo Xesús Bal y Gay.

## Vida persoal
Casou con Emilia Gayoso Besteiro, aínda que se divorciaron en 1935 En 1937 ela foi depurada do seu posto de traballo

## Obra 
* *Ancla (1923-1925)* (1926)
* *Poemas sincopados (1926-1929)*

## Notas 
## Véxase tamén 
### Bibliografía 
* 
*
Doce Apóstolos de Irlanda

[dereita|miniatura|215x215px|San [Finnian de Clonard|Finnian transmitindo a súa bendición aos Doce Apóstolos de Irlanda]]
Os **Doce Apóstolos de Irlanda** (tamén coñecidos como **Doce Apóstolos de Erin**, Irlandés: *Dhá Aspal Déag na hÉireann*) foron os doce primeiros santos monásticos do século VI, que estudaron baixo a tutela de san Finnian (f. 549) na súa famosa escola monástica da abadía de Clonard en Cluain-Eraird, situada no actual Condado de Meath.

## Historia 
A abadía de Clonard, situada na beira do río Boyne no moderno condado de Meath foi unha das principais escolas monásticas da primitiva Igrexia en Irlanda. Durante o século VI, algún dos representantes máis significativos da historia do cristianismo en Irlanda estudaron alí. Segundo se cre, a media de estudantes na abadía foi de 3&nbsp;000 persoas, das cales os doce que estiveron baixo a tutela de san Finnian de Clonard foron coñecidos como os "Doce Apóstolos de Irlanda".

Os doce santos agrupáronse deste xeito no texto irlandés *Dá apstol décc na hÉrenn* (en irlandés moderno *Dhá Aspal Déag na hÉireann*). Este texto conservouse nun manuscrito pertencente a Michael O'Clery, datado en 1629. Segundo este manuscrito forman parte do grupo:

* San Brandán de Birr
* San Brandán de Clonfert
* San Cainnech de Aghaboe
* San Ciarán de Saighir (nalgunhas tradicións, substituído polo propio san Finnian de Clonard)
* San Ciarán de Clonmacnoise
* San Columba de Terryglass
* San Columba de Iona
* San Laisrén mac Nad Froích
* San Mobhí Clárainech
* San Ninnidh
* San Ruadhán de Lorrha
* San Senán mac Geirrcinn

## Notas 
## Véxase tamén 
### Bibliografía 
* 
* 
*
Aeroporto de Tbilisi

O **aeroporto internacional de Tbilisi** , anteriormente *aeroporto internacional Novo Alexeyevka*, é o principal aeroporto de Xeorxia, situado a 17 quilómetros ao sueste de Tbilisi, a capital do país.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Augusto Barreiro Noya

**Augusto Barreiro Noya**, nado na Coruña o 2 de novembro de 1879 e finado en Santiago de Compostela o 29 de xuño de 1941, foi un profesor, escritor e xornalista galego.

## Traxectoria 
[miniatura|Banquete no [Círculo de Artesáns, 1908.]]
Fillo de Bernardo Barreiro Vázquez e irmán de Alejandro Barreiro Noya. Funcionario de Obras Públicas da Coruña, foi profesor da Escola de Náutica da Coruña.  Oficial do corpo de Intendencia, alcanzou a graduación de coronel honorario. Foi redactor de *La Voz de Galicia* (1905-1937) e secretario da Asociación de Prensa.

## Notas 
## Véxase tamén 
### Bibliografía 
*
Aeroporto Ramón Villeda Morales

O **aeroporto Ramón Villeda Morales** , tamén coñecido como **aeroporto internacional La Mesa**, é un aeroporto situado a 11 quilómetros ao leste da cidade de San Pedro Sula, no Departamento de Cortés en Honduras. O aeroporto recibe o seu nome por Ramón Villeda Morales, que foi presidente do país de 1957 a 1963.

É o principal e máis concorrido aeroporto de Honduras, con 880 078 pasaxeiros no ano 2016. O aeroporto ofrece servizos a uns 20 destinos domésticos e internacionais, sendo algúns deles conexións curtas a atraccións turísticas como La Ceiba, as ruínas maias de Copán e as praias caribeñas de Roatán e Tela.

## Aeroliñas e destinos
### Carga 
## Notas
Brandán de Birr

San **Brandán de Birr**, finado cara ao 573, foi un dos primeiros santos monásticos irlandeses. Foi un monxe e, máis tarde, abade, durante o século VI. É coñecido como "San Brandán o Vello" para distinguilo do seu contemporáneo e amigo de Brandán de Clonfert. Foi un dos Doce Apóstolos de Irlanda, amigo e discípulo de San Columba. A súa festa celébrase o 29 de novembro.

## Contexto 
Nos primeiros anos da Igrexa en Irlanda a tradición druída entrou en declive pola chegada da nova fe. Floreceu o estudo do latín e a aprendizaxe da teoloxía cristiá nos mosteiros. Brandán foi alumno de san Finnian na escola monástica da abadía de  Clonard. Durante o século VI, algúns dos máis importantes nomes da historia cristiá de Irlanda estudaron nesta abadía. Dise que o número medio de estudosos na institución chegaba aos 3&nbsp;000.

## Traxectoria 
Brandán de Birr pertencía a unha familia da nobreza de Munster. Durante a súa estancia en Clonard, Brandán trabou amizade con Ciarán de Saigir e Brandán de Clonfert.

Fundou o mosteiro en Birr no centro de Irlanda cara ao ano 540, servindo como o seu abade. Desde o inicio aparece nos escritos como un home de xenerosa hospitalidade con fama de santidade e a espiritualidade que era un intuitivo xuíz do carácter. Foi considerado un dos principais profetas de Irlanda. Isto evidénciase, tanto no seu título ('Profeta de Irlanda'), e pola súa participación no sínodo de Meltown, no que San Columba foi levado a xuízo polo seu papel na Batalla de Cúl Dreimhne de 561. Brandán falou en nome de Columba, o que levou aos clérigos a condenar a Columba ao exilio, no canto de decretar a súa excomuñón. A súa amizade e apoio con Columba deu lugar a importantes conexións entre as institucións de Birr e o Columba. 

## Notas 
## Véxase tamén 
### Bibliografía 
* 
* 
* 
*
Ciarán de Clonmacnoise

**Ciarán Mac an Tsair,** máis coñecido como san **Ciarán de Clonmacnoise**, nado no 516 no condado de Roscommon, Connacht, na actual Irlanda e finado no 549 foi un dos máis fieis seguidores da orde silberiana e especúlase que puido ser o creador desta. Foi chamado como **Ciarán o mozo** para distinguilo de San Ciarán de Saighir. Foi un dos Doce Apóstolos de Irlanda.

## Traxectoria 
Cirán foi alumno de san Finnian na abadía de Clonard. Deixou Clonard polas Illas Aran onde estudou baixo o mandato de Enda de Arán, que o acompañou na construción da igrexa e o mosteiro no centro de Irlanda. Morreu un ano despois por mor da peste aos trinta anos.

A lenda conta que foi a súa vaca, que levou con el como medio de pago cando se foi de Clonard, e deu leite a todos na Abadía, a que lle forneceu o pergamiño para o *leabhar na hUidre* (*Libro da Vaca Parda*), unha das máis antigas coleccións literarias irlandesas, compiladas por un escriba antes de 1106.

## Notas 
## Véxase tamén 
### Bibliografía 
*
Sotelo Blanco Edicións

miniatura|Olegario Sotelo Blanco, fundador de Sotelo Blanco Edicións.
**Sotelo Blanco Edicións** é unha empresa editorial galega, con sede en Santiago de Compostela. Foi creada por Olegario Sotelo Blanco no mes de marzo de 1980 e está especializada en publicacións narrativas, poéticas, infantís e ensaísticas. Ademais encárgase da publicación da revista trimestral  *A Trabe de Ouro*, que acadou os cen números, dirixida por Xosé Luís Méndez Ferrín que inclúe artigos sociopolíticos e textos inéditos desde o ano 1990.

## Historia 
miniatura|*Historia da lingua galega*.
A editorial foi fundada no ano 1980 polo escritor, editor e xornalista galego Olegario Sotelo Blanco. Ademais de ter fundado Sotelo Blanco, tamén creou a editorial Ronsel en 1992, que publica obras en lingua castelá.

Ten publicado máis de 1000 obras en lingua galega. Nos seus comezos dedicáronse a un labor de recuperación cultural, editando facsímiles e libros de conversas con persoeiros. Tamén tiñan unha liña de apoio á poesía, ao teatro e a narrativa a través das coleccións “Leiladoura”, “A Biblioteca do Arlequín” e “Medusa”. Destaca o número de publicacións dirixidas ao público infantil e xuvenil, nas que se promoven autores e ilustradores galegos como Xavier Mugardos ou Viki Berre, en coleccións como Bolboreta ou Os contos da Mala Malona.

A editorial está especializada na narrativa con coleccións como “Medusa”, “Literaria” e “Biblioteca de traducións” e na poesía destacan as coleccións “Leiladoura” e “Vento que zoa”; tamén publica teatro (“A biblioteca do arlequín”), entrevistas e cuestións de actualidade (“Realidade”), a historia, a literatura, o ensaio e as ciencias humanas (“Clásicos galegos”, “Estudios e investigación”, “A biblioteca do profesor”, “Literaria e crítica” ou “Comarcas galegas”). Teñen un gran número de obras de  literatura infantil e xuvenil con coleccións como “12 x 22”, “Sotelo Blanco infantil e xuvenil”, “Os contos de Mala Malona”, “Pip”, “A túa dona”, “Bolboreta” ou “Contos para crecer”. Elaboran material didáctico (“Lectura e escritura”, “Matemáticas”, “Coeducación”, “Música”, “FP-ciclos formativos”, “Actividades didácticas” ou “Libros de texto”) e realizan un importante labor coa edición de volumes especiais denominados como facsímiles e raros (“Resgate” e “Resgate 2”).

Nesta editorial teñen publicados autores como Antón Avilés de Taramancos, Manuel Rivas, Miguel Anxo Fernán-Vello, Eduardo Blanco Amor, Méndez Ferrín, ou Ricardo Carballo Calero.

Na década de 1990 abriu a súa propia distribuidora e sede en Santiago de Compostela. Dende 1994 estivo dirixida por Fabiola Sotelo.

## Notas 
## Véxase tamén 
### Bibliografía 
* 
* 
* 
* 

### Ligazóns externas 
*Sitio web de Sotelo Blanco
*Libros da Editorial en todostuslibros.com